text: Зико от Колежа: Всички знаят, че съм си от Ботев, но искам хубав стадион и за Локо - TribunaPlovdiv.bg: Спортни новини, Локомотив (Пловдив), Ботев (Пловдив) и други
  Зико от Колежа: Всички знаят, че съм си от Ботев, но искам хубав стадион и за Локо
  Кметът на Пловдив Здравко Димитров – Зико направи инспекция на стадион "Христо Ботев", предаде репортер на TribunaPlovdiv.bg.
  "Спокоен съм от това, което виждам. Стъпих на родна земя. Това, което го виждаме не е нагласено, хората си работят, аз получавам всеки ден информация, а има и камери, които предават онлайн. Спокоен съм за този обект", заяви Димитров пред TribunaPlovdiv.bg.
  "Преди малко казах, че съм стъпил на родна земя. Всички знаете, че съм от Ботев това не го крия, но искам и двата стадиона да станат. Искам Пловдив да има два хубави стадиона. За да стигнем дотук минахме през доста перипети, защото не беше лесно. Самият обект вече тръгне ли веднъж, вярвам че ще стане, сподели още той.
  "Работихме и на Бъдни вечер, и на Коледа. Планирали сме да работим и на 31 декември и на 1-ви януари, всеки ден ще се работи на този стадион, докато се приключи", разясни от своя страна Илиян Филипов.